CELEX: 32021R2269
Language: et
Date: 2021-12-15 00:00:00
Title: Euroopa Parlamendi ja nõukogu määrus (EL) 2021/2269, 15. detsember 2021, millega muudetakse määrust (EL) 2018/1091 seoses liidu toetusega põllumajanduslike majapidamiste integreeritud statistika jaoks vastavalt nõukogu määrusele (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (EMPs kohaldatav tekst)

21.12.2021   
               
               
                  ET
               
               
                  Euroopa Liidu Teataja
               
               
                  L 457/1
               
            
         EUROOPA PARLAMENDI JA NÕUKOGU MÄÄRUS (EL) 2021/2269,
         15. detsember 2021,
         millega muudetakse määrust (EL) 2018/1091 seoses liidu toetusega põllumajanduslike majapidamiste integreeritud statistika jaoks vastavalt nõukogu määrusele (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027
         (EMPs kohaldatav tekst)
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 338 lõiget 1,
         võttes arvesse Euroopa Komisjoni ettepanekut,
         olles edastanud seadusandliku akti eelnõu liikmesriikide parlamentidele,
         toimides seadusandliku tavamenetluse kohaselt (1)
         
         ning arvestades järgmist:
         
                     (1)
                  
                  
                     Euroopa Parlamendi ja nõukogu määruses (EL) 2018/1091 (2) on sätestatud, et liikmesriigid peavad koguma ja esitama põllumajanduslike majapidamistega seotud põhilisi struktuuriandmeid ja mooduliandmeid (edaspidi vastavalt „põhiandmed“ või „mooduliandmed“) vaatlusaastatel 2023 ja 2026.
                  
               
                     (2)
                  
                  
                     Põllumajanduslike majapidamiste struktuuriuuringute tegemiseks ja liidu teabenõuete täitmiseks on vaja liikmesriikide ja liidu poolset märkimisväärset rahastamist.
                  
               
                     (3)
                  
                  
                     Liikmesriigid saavad liidult kuni 75 % rahalist toetust põhiandmete ja mooduliandmete kogumise kulude katteks vaatlusaastatel 2023 ja 2026, võttes arvesse määruses (EL) 2018/1091 sätestatud maksimumsummasid.
                  
               
                     (4)
                  
                  
                     Määruses (EL) 2018/1091 on sätestatud rahastamispakett kogu asjaomase mitmeaastase finantsraamistiku kehtivusajaks ning see sisaldab sätet, millega määratakse kindlaks summa, mis eraldatakse järgmises mitmeaastases finantsraamistikus täiendava andmekogumise jaoks põllumajanduslike majapidamiste uuringute raames vaatlusaastatel 2023 ja 2026.
                  
               
                     (5)
                  
                  
                     Järgmine mitmeaastane finantsraamistik aastateks 2021–2027 määrati kindlaks nõukogu määruses (EL, Euratom) 2020/2093 (3).
                  
               
                     (6)
                  
                  
                     Kooskõlas määrusega (EL) 2018/1091 määravad Euroopa Parlament ja nõukogu pärast määruse (EL, Euratom) 2020/2093 jõustumise kuupäeva komisjoni ettepaneku põhjal kindlaks liidu toetuse summa põllumajanduslike majapidamiste integreeritud statistika jaoks mitmeaastases finantsraamistikus aastateks 2021–2027.
                  
               
                     (7)
                  
                  
                     Aastateks 2021–2027 kavandatud summast tuleks rahastada üksnes 2023. ja 2026. aastal läbi viidavaid põllumajanduslike majapidamiste struktuuriuuringuid, sealhulgas kulusid, mis on seotud selliste andmebaaside haldamise, hoolduse ja arendamisega, mida komisjon kasutab liikmesriikide esitatud andmete töötlemiseks.
                  
               
                     (8)
                  
                  
                     Lisaks on pärast Ühendkuningriigi väljaastumist liidust asjakohane jätta määrusest (EL) 2018/1091 välja viide Ühendkuningriigile.
                  
               
                     (9)
                  
                  
                     Määrust (EL) 2018/1091 tuleks seetõttu vastavalt muuta.
                  
               
                     (10)
                  
                  
                     Euroopa Parlamendi ja nõukogu määruse (EÜ) nr 223/2009 (4) artikli 7 alusel loodud Euroopa statistikasüsteemi komiteega on konsulteeritud.
                  
               
                     (11)
                  
                  
                     Tagamaks, et liikmesriigid saavad liidult õigeaegselt raha, et võimaldada nende riiklikel statistikaasutustel valmistada ette andmete kogumine vaatlusaastaks 2023, peaks käesolev määrus jõustuma kiireloomulisena järgmisel päeval pärast selle avaldamist Euroopa Liidu Teatajas,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) 2018/1091 muudetakse järgmiselt.
            
                        1)
                     
                     
                        Artiklit 13 muudetakse järgmiselt:
                        
                                    a)
                                 
                                 
                                    lõiget 4 muudetakse järgmiselt:
                                    
                                                i)
                                             
                                             
                                                sissejuhatav osa asendatakse järgmisega:
                                                „Vaatlusaastate 2023 ja 2026 põhiandmete ja mooduliandmete kogumise kogukulude alusel makstava liidu rahalise toetuse ülemmäärad on järgmised:“;
                                             
                                          
                                                ii)
                                             
                                             
                                                alapunkt c asendatakse järgmisega:
                                                
                                                            „c)
                                                         
                                                         
                                                            Bulgaaria, Saksamaa, Ungari ja Portugal – igaüks 2 000 000 eurot;“;
                                                         
                                                      
                                          
                              
                                    b)
                                 
                                 
                                    lõige 5 jäetakse välja;
                                 
                              
                                    c)
                                 
                                 
                                    lõige 7 asendatakse järgmisega:
                                    
                                       „7.   Käesoleva artikli lõikes 2 osutatud liidu rahalist toetust makstakse Euroopa Põllumajanduse Tagatisfondist määruse (EL) nr 1306/2013 artikli 4 lõike 2 punkti d alusel ning alates 1. jaanuarist 2023 Euroopa Parlamendi ja nõukogu määruse (EL) 2021/2116 (*1) artikli 5 lõike 3 punkti d alusel.“;
                                    
                                    
                                       (*1)  Euroopa Parlamendi ja nõukogu 2. detsembri 2021.aasta määrus (EL) 2021/2116, mis käsitleb ühise põllumajanduspoliitika rahastamist, haldamist ja seiret ning millega tunnistatakse kehtetuks määrus (EL) nr 1306/2013 (ELT L 435, 6.12.2021, lk 187).“"
                        
                                 
                              
                  
                        2)
                     
                     
                        Artikli 14 lõige 1 asendatakse järgmisega:
                        
                           „1.   Liidu rahastamispakett vaatlusaastate 2023 ja 2026 andmekogumisprogrammi rakendamise jaoks, sealhulgas assigneeringud, mis on vajalikud komisjonis liikmesriikide poolt käesoleva määruse alusel esitatud andmete töötlemiseks kasutatavate andmebaasisüsteemide haldamiseks, hooldamiseks ja arendamiseks, on 40 000 000 eurot, mis on hõlmatud nõukogu määrusega (EL, Euratom) 2020/2093 (*2).
                        
                        
                           (*2)  Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433 I, 22.12.2020, lk 11).“"
                        
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Strasbourg, 15. detsember 2021
            
               
                  Euroopa Parlamendi nimel
               
               
                  president
               
               D. M. SASSOLI
            
            
               
                  Nõukogu nimel
               
               
                  eesistuja
               
               A. LOGAR
            
         
         
            (1)  Euroopa Parlamendi 23. novembri 2021. aasta seisukoht (Euroopa Liidu Teatajas seni avaldamata) ja nõukogu 12. detsembri 2021. aasta otsus.
         
            (2)  Euroopa Parlamendi ja nõukogu 18. juuli 2018. aasta määrus (EL) 2018/1091, mis käsitleb integreeritud statistikat põllumajanduslike majapidamiste kohta ning millega tunnistatakse kehtetuks määrused (EÜ) nr 1166/2008 ja (EL) nr 1337/2011 (ELT L 200, 7.8.2018, lk 1).
         
            (3)  Nõukogu 17. detsembri 2020. aasta määrus (EL, Euratom) 2020/2093, millega määratakse kindlaks mitmeaastane finantsraamistik aastateks 2021–2027 (ELT L 433 I, 22.12.2020, lk 11).
         
            (4)  Euroopa Parlamendi ja nõukogu 11. märtsi 2009. aasta määrus (EÜ) nr 223/2009 Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta (ELT L 87, 31.3.2009, lk 164).